Styremøte Råde Rotaryklubb

04042022

Til stede:

Torhild

Elin

Morten

Lars Erik

Jon

Thorhild som holdt møtet hos seg, leste referatet fra forrige styremøte som ble kommentert og godkjent.

Morten opplyste at vi hadde fått 2x 10000 fra tiltaksfondet. Penger fra Kommunen og Tryg forsikring totalt 15000 var også kommet inn på konto for Natteravnene. På denne kontoen står det nå over 70000, penger som er tenkt brukt på barn i bygda. Det ble derfor vedtatt å ta 20000 fra denne kontoen til å støtte Hvite Busser prosjektet til Bergen. De resterende 30000 som var kommet fra Distriktet må tilbakebetales da kriteriene for tildeling (at pengene skulle gå til de som ikke kunne finansiere turen selv) ikke kunne oppfylles.

Det er fortsatt en del medlemmer som ikke har hentet ut og/eller betalt for de pålagt 5 kalenderne. Styret diskuterte om Morten skulle fakturere dette på den kommende samlefakturaen til medlemmene, men kom til at vi skulle avstå fra dette og at vi i fremtiden burde ha kjøp av kalendere som en anbefaling ikke som et krav. Det er fortsatt mange kalendere igjen og det kom opp forslag om at ettersom disse inneholder informasjon om turene vi skal arrangere så kan vi dele ut disse til deltagerne sammen med litt informasjon om Råde Rotaryklubb.

Første tur 8, mai i Amundbukta. Vi griller pølser og har kaffe og boller(som kommunen skal betale). Styret er opptatt av at dette kan bli en god «verveplattform» for nye medlemmer.

Torhild fikk fullmakt fra styret å innhente pris på krakker fra Nord Gård og Tomb for å sette ut i området ned mot Vannsjø. Budsjett inn til 10000 kr.

Intercity møtet på Jeløya ble diskutert. Rot med gjennomføringen på det digitale planet gjorde at vi ikke nådde ut til så mange som vi hadde mulighet for. Konklusjon på dette er at vi sannsynligvis bør stå for våre intercity møter selv. Morten/Torhild skal undersøke om inntektene fra utlodningen som skulle gå til Polio Pluss blir godskrevet Råde Rotaryklubb.

Når det gjelder distriktskonferansen i september vedtok styret å dekke dagspakker og ev overnatting på de som skal bidra på møtet.

Jon informerte om at han er i kontakt med New Wave for å se på en mulig enkel Rotary uniformering til bruk ved aktiviteter ute og inne.

Etter to hyggelige timer ble styremøtet hevet.

Sekretær

Jon